Diari Oficial de la Generalitat Valenciana


Sumari del DOGV 9139, del 30-07-2021 (2021/8178)

RESOLUCIÓ de 26 de juliol del 2021, de la Presidència de l'Acadèmia Valenciana de la Llengua, per la qual es proveïx el lloc de treball número 5, anunciat en la convocatòria 1/2021.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9139

Data del DOGV
:   30-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8178


Data del document
:   26-07-2021

Organisme emissor
:   Acadèmia Valenciana de la Llengua

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 26 de juliol del 2021, de la Presidència de l'Acadèmia Valenciana de la Llengua, per la qual es proveïx el lloc de treball número 5, anunciat en la convocatòria 1/2021.  
 [2021/8178]  
Per Resolució de 6 de juliol del 2021, de la Presidència de l'Acadèmia Valenciana de la Llengua, publicada en el DOGV núm. 9124, del dia 9 de juliol del 2021, es convocà la provisió, pel sistema de lliure designació, d'un lloc de treball vacant de naturalesa funcionarial, sector administració general, grup A1 (convocatòria 1/2021).  
Vist l'informe preceptiu i vinculant emés per la Secretaria General Administrativa en relació amb les sol·licituds que complixen els requisits.  
De conformitat amb el que s'establix en l'article 115.1 de la Llei 4/2021, de 16 d'abril, de la Generalitat, de la Funció Pública Valenciana, i fent ús de les competències atribuïdes a la Presidència en l'article 19, apartats c i e de la Llei 7/1998, de 16 de setembre, de la Generalitat, de creació de l'Acadèmia Valenciana de la Llengua, resolc:  
  
  
Nomenar José Moreno Soler, funcionari de carrera del grup A1 de la Generalitat, amb DNI 79.534.851-K, com a cap de Gestió Econòmica de l'Acadèmia Valenciana de la Llengua, lloc número 5, grup A1, sector administració general, complement competencial nivell 30 i complement d'exercici del lloc AVL2.  
  
La persona nomenada es considera la més idònia per a l'exercici del lloc perquè pot garantir l'adequada gestió econòmica i pressupostària d'una institució estatutària, posada de manifest en la seua trajectòria professional. S'ha tingut en compte, especialment, la seua vinculació a la Direcció General de Pressupostos, així com a l'Institut Cartogràfic Valencià, el qual està relacionat amb les competències en toponímia i onomàstica que la institució té encomanades en la Llei 7/1998, de 16 de setembre, de la Generalitat, de creació de l'Acadèmia Valenciana de la Llengua.  
Els efectes administratius i econòmics d'este nomenament es produiran a partir del dia 1 d'agost del 2021.  
  
D'acord amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 23/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Presidència de l'AVL en el termini d'un mes comptador des de l'endemà de la publicació d'este acord.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'este acord.  
  
  
València, 26 de juliol del 2021.- El president: Ramon Ferrer Navarro.